Eeltoodu põhjal võib järeldada, et pooled ei jõudnud siduvale  kokkuleppele. Nad vaid parafeerisid Kokkuleppe väljatöötatud teksti. Sellele viitab ka Lõppakt, mille punktis 4 peeti silmas R. Vare ja V. Sironini allkirjastatud Kokkulepet ja oldi seisukohal, et see pole veel jõustunud. Vastasel korral oleks arusaamatu, miks Lõppakti punktis 4 märgitakse, et pooled on ette valmistanud kokkuleppe, mille sätetest nad juhinduvad kuni vastava küsimuse reguleerimiseni riikidevahelisel tasandil.